《傅侍御招游石屋夜宴达曙》
明代·游朴

仄径盘纡入翠微，万峰回薄敞岩扉。洞中白日朝相荡，谷口游云暮自归。

近榻诸天陪语笑，深冬百卉转芳菲。一尊径傍霜威醉，夕露何妨湿满衣。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。